PATVIRTINTA

Joniškio sporto centro direktoriaus 2020 m. gruodžio 31 d.

įsakymu Nr. V-283

**JONIŠKIO SPORTO CENTRO VADOVŲ, MOKYTOJŲ BEI DARBUOTOJŲ KVALIFIKACIJOS TOBULINIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Tvarkos aprašas parengtas vadovaujantis Pedagogų kvalifikacijos tobulinimo koncepcija, patvirtinta Lietuvos Respublikos švietimo ir mokslo ministro 2012 m. gegužės 30 d įsakymu Nr. V-899 ‚ 2007 m. kovo 29 d įsakymu Nr. V–556 „Dėl valstybinių ir savivaldybių mokyklų vadovų, jų pavaduotojų ugdymui, ugdymą organizuojančių skyrių vedėjų, mokytojų, pagalbos mokiniui specialistų kvalifikacijos tobulinimo nuostatų patvirtinimo“, Lietuvos Respublikos švietimo ir mokslo ministro 2017 m. rugpjūčio 25 d. įsakymu Nr. V-647 „Dėl valstybinių ir savivaldybių mokyklų vadovų, jų pavaduotojų ugdymui, ugdymą organizuojančių skyrių vedėjų, mokytojų, pagalbos mokiniui specialistų kvalifikacijos tobulinimo prioritetų“.

2. Šis tvarkos aprašas reglamentuoja Joniškio sporto centro (toliau Centras) vadovų, mokytojų bei darbuotojų kvalifikacijos tobulinimo prioritetus, tikslus, uždavinius, būdus, formas, organizavimą, ir lėšų skirtų kvalifikacijos tobulinimui naudojimą.

3. Kvalifikacijos tobulinimui vartojamos sąvokos:

Edukacinė išvyka – išvyka, kurios metu vykdoma kvalifikacijos tobulinimo programa ir įgyjamos, plėtojamos kompetencijos.

Konferencija – teorinis diskusinis susirinkimas, viešos konsultacijos, pasitarimas, grupių, rengiančių naujus dokumentus, darbas trunkantis ne mažiau kaip 6 akademines valandas, vykdomas pagal programą.

Kvalifikacijos tobulinimas – neformalusis švietimas ir savišvieta, kuriais siekiama įgyti, plėtoti profesinei veiklai reikalingas kompetencijas.

Kursai – kvalifikacijos tobulinimo renginys.

Seminaras – dėstytojo, lektoriaus vadovaujama interaktyvi dalyvių sąveika.

Stažuotė – veikla, vykdoma pagal akredituota kvalifikacijos tobulinimo programą, kuria siekiama įgyti ar plėtoti praktinės veiklos kompetencijas, įgyti praktinės patirties.

**II SKYRIUS**

**KVALIFIKACIJOS TOBULINIMO PRIORITETAI TIKSLAS IR UŽDAVINIAI**

4. Kvalifikacijos tobulinimo prioritetai:

4.1. mokinių pažangos pažinimas, stebėjimas, vertinimas, skatinimas, skirtumų suvokimas, atpažinimas ir panaudojimas siekiant jų asmeninės pažangos;

4.2. socialinių ir emocinių kompetencijų ugdymas;

4.3. bendrųjų ir dalykinių kompetencijų tobulinimas;

4.4. darbuotojų skaitmeninis raštingumas;

4.5. bendravimo ir bendradarbiavimo kompetencijos;

5. Kvalifikacijos tobulinimo tikslai ir uždaviniai:

5.1. skatinti Centro vadovus, mokytojus bei darbuotojus plėtoti savo profesines ir bendrąsias kompetencijas, praktinius įgūdžius siekiant aukštų darbo rezultatų;

5.2. sudaryti sąlygas dalyvauti kvalifikacijos tobulinimo renginiuose, atsižvelgiant į individualius poreikius;

5.2. siekti, kad Centro vadovai, mokytojai bei darbuotojai kvalifikacijos tobulinimo renginiuose įgytas žinias ir gebėjimus aktyviai taikytų savo praktinėje veikloje ir dalintųsi gerąją patirtimi.

5.3. racionaliai naudoti kvalifikacijai tobulinti skirtas lėšas.

**III SKYRIUS**

**KVALIFIKACIJOS TOBULINIMO PRINCIPAI**

6. Kontekstualumo – atsižvelgia į Lietuvos švietimo iššūkius, aktualijas, prioritetus ir kaitą, šiuolaikiško švietimo tendencijas, aktualius švietimo darbuotojų tobulinimosi poreikius.

7. Tęstinumo - kvalifikacijos tobulinimas – nenutrūkstamas procesas.

8. Atsakomybės – atsako už kvalifikacijos tobulinimo programų turinio ir jų įgyvendinimo kokybę.

9. Veiksmingumo – siekia kokybės, sumaniai naudodami turimus išteklius.

10. Lygių galimybių – yra socialiai teisingi ir užtikrina kvalifikacijos tobulinimo programų prieinamumą, nediskriminuojant darbuotojų einamų pareigų, lyties, rasės, tautybės, pilietybės, kilmės, socialinės padėties, įsitikinimų ar pažiūrų, amžiaus, lytinės orientacijos, negalios, etninės priklausomybės.

**IV SKYRIUS**

**KVALIFIKACIJOS TOBULINIMO TVARKA**

11. Kvalifikacijos tobulinimo formas ir būdus pasirenka pats darbuotojas arba siejamas su vadovų rekomendacijomis.

12. Dėl leidimo vykti, dalyvauti kvalifikacijos tobulinimo renginyje Centro direktorius derina su tiesioginiu savo vadovu.

13. Dėl leidimo vykti, dalyvauti kvalifikacijos tobulinimo renginyje Centro direktoriaus pavaduotojas derina su Centro direktoriumi.

14. Direktorius, direktoriaus pavaduotojas, mokytojai bei darbuotojai, ketindami dalyvauti kvalifikacijos tobulinimo renginyje darbo metu:

14.1. informuoja tiesioginius vadovus apie ketinimą vykti į kvalifikacijos tobulinimo renginį, aptaria vykimo būtinumą ir tikslingumą;

14.2. ne vėliau, kaip prieš tris dienas iki vykimo į kvalifikacijos tobulinimo renginį suderina apmokėjimą už kelionės, apgyvendinimo, registracijos mokesčių išlaidų apmokėjimą;

14.3. grįžę iš kvalifikacijos tobulinimo renginio, vadovai, treneriai bei darbuotojai pateikia vyriausiajai buhalterei dalyvio mokesčio, mokesčio už nakvynę sąskaitas – faktūras, kelionės bilietus, kuro čekius.

15. Kvalifikacijos tobulinimo pažymėjimus saugo patys darbuotojai.

**V SKYRIUS**

**KVALIFIKACIJOS TOBULINIMUI SKIRTŲ LĖŠŲ** **FINANSAVIMAS**

16. Centro direktoriaus, pavaduotojo, mokytojų bei darbuotojų tobulinimas gali būti finansuojamas:

16.1. valstybės ir savivaldybių biudžetų lėšomis;

16.2. Centrui kvalifikacijos tobulinimui skirtomis lėšomis;

16.3. pačių dalyvių lėšomis;

16.4. kitų šaltinių lėšomis.

**VI SKYRIUS**

**BAIGIAMOSIOS NUOSTATOS**

17. Apibendrinta ataskaita apie dalyvavimą kvalifikaciniuose renginiuose pateikiama Centro metinėje ataskaitoje.

18. Su Centro vadovų, mokytojų bei darbuotojų kvalifikacijos tobulinimo tvarkos aprašu visi darbuotojai supažindinami elektroninėmis informacijos priemonėmis, informacija skelbiama Centro internetiniame puslapyje (www.joniskiosc.lt).